An ceto zabiyar gwaggon biri a Indonesia - BBC Hausa
An ceto zabiyar gwaggon biri a Indonesia
http://www.bbc.com/hausa/labarai-39793706
Gwaggon birin yankin Bornea na fuskantar mummunan hadari
Kungiyar kare hakkin dabbobi ta kasar Indonosiya tana kula da wani zabiyar gwaggon biranya wanda ba a faye samun irin su ba da aka ceto daga hannun wasu mutane.
Gwaggon biranyar, mai farin gashi da kuma kwayar ido shudi, an kama ta ne a wani kungurmin kauye na kasar Indonisiya, a yankin tsibirin Borneo.Gidauniyar masu ceto gwaggon biri ta Borneo ta ce, an saka gwaggon biranyar a cikin keji na tsawon kwana biyu "amma har yanzu tana nuna halayyar hauka."
Gidauniyar ta ce, nan ba da dadewa ba za a saki dabbar ta koma daji.'Rashin son haske'Gidauniyar BOS, ta shaidawa kamfanin dillanci labarai na AFP cewa, ba a faye samun zabiyan gwaggon biri ba, kuma wannan ne karo na farko da kungiyar ta kama irin su a cikin shekara 25 na tarihin kafuwarta.Kungiyar ta ce, ta tabbatar da cewa gwaggon biranyar zabiya ce, bayan da aka yi mata gwaje-gwaje, aka kuma gano cewa idanuwanta ba sa son haske sosai.Dabbar, wada aka yi yakinin cewa za ta kai shekara biyar, an ajiyeta a cibiyar kula da dabbobi ta kungiyar, mai dauke da kusan gwaggon biri 500.Kungiyar kare halittu ta duniya, wato IUCN ta bayyana gwaggon birin da ake samu a yankin Bornean a matsayin, "wadanda suke matukar fuskantar barazana."IUCN ta ce, an samu raguwar irinsu da sama da kashi 60 cikin 100 a tsakanin shekarar 1950 da shekarar 2010, sakamakon lalacewar mazauninsu da kuma farautarsu da ake yi, ta kuma tabbatar da cewa ana zaton samun kashi 22 cikin 100 a tsakanin shekarar 2010 zuwa 2025.
Birin ya ji rauni a hancinsa a kokarin da yake na kwacewa daga wadanda suka kama shi
An kiyasta cewa, a kalla gwaggon biri 100,000 ke zaune a kan tsibirin Borneo, wadanda suke bazuwa tsakanin kasar Malaysia da Brunei, da kuma Indonesia.Gidauniyar BOS ta ce, wata kila za a iya samun zabiyan gwaggon biri masu yawa a kan tsibirin.Jaridar Jakarta Post ta rawaito shugaban Jamartin Sihite yana cewa," Akwai gwaggo birin da suke zaune a dajin, kuma daga wurinsu ne gwaggon biri zabiya suka gaji wannan halittar."
Karin bayani Rare albino squirrel pictured in Sussex garden 29 Yuli 2016 New data shows 'staggering' extent of great ape trade 29 Satumba 2016 Hausa navigation